《别鄂倅赵有孚》
宋代·章采

芙蓉花下把离觞，江汉秋生夕涨凉。
騕褭神驹行地急，迢遥仙鹤去天长。
蜀兵未解星辰赤，淮哨将来日月黄。
近世平戎无好手，请陈上策献君王。

作者简介：章采，清江（今江西樟树西南）人。之纯孙。理宗淳祐四年（一二四四）进士。度宗咸淳间知分宜县（明正德《袁州府志》卷六）。事见明嘉靖《临江府志》卷五。今录诗十首。